અમુક વૈજ્ઞાનિકો અને બુદ્ધિ જીવી વર્ગ એવું માને છે કે આપણા બ્રહ્માંડ સિવાય પણ બીજા અગણિત પેરેલલ યુનિવર્સ અસ્તિત્વ ધરાવે છે. મૂળ માન્યતા એવી છે કે આ દુનિયામાં જયારે પણ કોઈ વ્યક્તિ કે સજીવ કોઈ પણ પસંદગી કરે ત્યારે નવું પેરેલલ યુનિવર્સ સર્જાય છે જેમાં જે-તે કરેલ પસંદગી સિવાયની પસંદમાંથી પસંદગી કરી હોય તો શું થાય તે પેલા નવા સર્જાયેલા પેરેલલ યુનિવર્સમાં થાય છે. ઉદાહરણ તરીકે માની લો કે તમે આઈસ-ક્રીમ ખાવા ગયા અને તમારી સામે બે ચોઈસ છે, તો સર્જાઈ ગયું નવું પેરેલલ યુનિવર્સ; વેનીલા અને ચોકલેટ માંથી તમે પસંદ કરી ચોકલેટ, તો નવા પેરેલલ યુનિવર્સમાં તમે વેનીલા પસંદ કર્યું હોત તો શું થાત એ ઘટના ક્રમ પર આગળ ભવિષ્ય આકાર લે છે. “દુનિયામાં બનતી નાનામાં-નાની વસ્તુની પણ અસર કોઈક ને કોઈક રીતે ભવિષ્ય પર થાય છે (કાઈન્ડ ઓફ અ બટર-ફ્લાય ઈફેક્ટ)” આ વિચાર પર જ પેરેલલ યુનિવર્સનો વિચાર અસ્તિત્વ ધરાવે છે.